રેલવે દ્વારા પ્રતિબંધિત રેડ મિરચી સોફ્ટવેરનો ઉપયોગ કરી પર્સનલ આઇડીથી ઈ-ટિકિટ બુક કરતા 28 વર્ષીય યુવકને મણિનગર આરપીએફે ઝડપી પાડ્યો હતો. આ યુવક પાસેથી પોલીસે 2.96 લાખની ઈ-ટિકિટ તથા લેપટોપ સહિતના મુદ્દામાલ મળી કુલ રૂ. 3 લાખથી વધુની મતા જપ્ત કરી છે. પ્રતિબંધિત રેડ મિરચી સોફ્ટવેરનો ઉપયોગ કરી 3 લાખથી વધુ કિંમતની ઈ-ટિકિટો સાથે એજન્ટ ઝડપાયો હોવાની અમદાવાદ ડિવિઝનની આ પ્રથમ ઘટના છે.અમદાવાદ ડિવિઝનના સિનિયર ડીએસસી સત્યપ્રકાશે જણાવ્યું કે, કૃષ્ણનગર નજીક ચિંતન ફ્લેટમાં આવેલી મહાવીર ટ્રાવેલ સર્વિસ ખાતેથી કન્ફર્મ ઈ-ટિકિટો બુક કરી પેસેન્જરો પાસેથી ટિકિટ દીઠ 200થી 500 રૂપિયા વધારે વસૂલાતી હોવાની મણિનગર આરપીએફના પીઆઇ ડી. જે. સિસોદિયા અને પીએસઆઇ સંજય યાદવને બાતમી મળી હતી.